**Maaparandussüsteemi ehitusprojekti ekspertiisi tegemise leping (raamleping)**

(hiliseima digitaalallkirja kuupäev)

Riigimetsa Majandamise Keskus, edaspidi **RMK** või **tellija**, keda esindab RMK juhatuse 10.09.2024 otsusega nr 1-32/67 kinnitatud RMK metsataristu osakonna põhimääruse alusel metsataristu osakonna juhataja Margus Reimann, ühelt poolt,

ja edaspidi **pakkuja** või **pool**, koos hankijaga **pooled**,) keda esindab [Vali sobiv] alusel teiselt poolt,

ja edaspidi **pakkuja** või **pool**, koos hankijaga **pooled**,) keda esindab [Vali sobiv] alusel teiselt poolt,

ja edaspidi **pakkuja** või **pool**, koos hankijaga **pooled**,) keda esindab [Vali sobiv] alusel teiselt poolt,

*jne*

keda nimetatakse edaspidi **pakkuja** või **pool** või koos **pakkujateks** või **poolteks**,

sõlmisid käesoleva raamlepingu, edaspidi **raamleping**, riigihanke 1-47/3249 „Maaparanduse ehitusprojektide ekspertiisid 2025-2028“ (viitenumber 286978) tulemusena alljärgnevas:

1. **Raamlepingu ese**
   1. Raamlepingu esemeks on maaparanduse ja teede ehitus- ja rekonstrueerimisprojektide, s.h ka maaparanduse ehitus- ja rekonstrueerimisprojektidega analoogsete projektide ja kavade (edaspidi vajadusel ühise nimetusega **projekt**) ekspertiiside (edaspidi **teenus**) tellimine raamlepingu kehtivusajal.
2. **Hankelepingute sõlmimine raamlepingu alusel**
   1. Raamlepingu alusel sõlmitakse hankelepinguid tellija vajaduse põhiselt. Raamleping ilma hankelepinguta ei kohusta tellijat pakkujalt töid tellima
   2. Tellija korraldab raamlepingu alusel sõlmitavate hankelepingute sõlmimiseks lepingu poolteks olevate pakkujate vahel minikonkursse.
   3. Hankelepingud sõlmitakse kahepoolselt allkirjastatud dokumendina.
   4. Minikonkurss korraldatakse üldjuhul riigihangete registris järgneva korra alusel:
      1. Tellija sätestab pakkumuste esitamiseks mõistliku tähtaja, arvestades hankelepingu eseme keerukust ja pakkumuste esitamiseks vajalikku aega.
      2. Tellija toob välja minikonkursil selle minikonkursi tingimused, tellitava teenuse loetelu ja täpsustused, teenuse tähtaja jm vajaliku info pakkumuse koostamiseks.
      3. Tellijal on õigus küsida pakkujalt kinnitusi ja andmeid hankelepingu sõlmimiseks ning täitmiseks vajalike eelduste olemasolu kohta.
      4. Pakkuja peab pakkumuse tegemisel arvestama kõigi tegevuste ja kuludega, mis on vajalikud nõuetekohaselt teenuse osutamiseks, sealhulgas nendega, mida ei ole minikonkursi tingimustes eraldi nimetatud.
      5. Pakkuja poolt esitatud pakkumus peab olema üldjuhul jõus vähemalt 60 kalendripäeva alates pakkumuse esitamise hetkest.
      6. Tellijal ei ole kohustust tellida kõiki minikonkursi tehnilises kirjelduses loetletud töid pärast minikonkursil esitatud pakkumuste laekumist, kui tellija vajadused on hankelepingu sõlmimise ajaks muutunud.
      7. Minikonkursi pakkumuse esitamisega kinnitab pakkuja kõigi pakkumuse esitamise ettepanekus esitatud tingimuste ülevõtmist. Tingimusliku pakkumuse esitamine minikonkursil ei ole lubatud ja tellija lükkab tingimusliku või mittevastava pakkumuse tagasi (riigihangete seaduse (RHS) § 114 lg 1 ja 2).
      8. Tellija hindab ja võrdleb pakkumusi vastavalt minikonkursi tingimustes täpsustatud pakkumuste hindamiskriteeriumite osakaaludele ning tunnistab edukaks pakkumuse, mis on vastavaks tunnistatud pakkumustest pakkumuste hindamiskriteeriumite alusel majanduslikult soodsaim.
      9. Minikonkursil on majanduslikult soodsaima pakkumuse väljaselgitamiseks pakkumuste hindamise kriteerium pakkumuse maksumus.
      10. Tellija jätab endale õiguse kasutada riigihangete seaduse § 52 lõikes 3 sätestatud nn pöördmenetluse võimalust, st kontrollida pakkumuste vastavust alusdokumentides esitatud tingimustele ning hinnata vastavaks tunnistatud pakkumusi enne pakkujate suhtes kõrvaldamise aluste puudumise kontrollimist. Sellisel juhul kontrollib tellija kõrvaldamise aluste puudumist vaid pakkujal, kellega ta kavatseb hankelepingu sõlmida.
      11. Tellija jätab endale õiguse kontrollida, kas pakkujatel puuduvad käesoleva seaduse § 95 lõigetes 1 ja 4 nimetatud kõrvaldamise alused ning mitte sõlmida hankelepingut pakkujaga, kellel mõni kõrvaldamise alus esineb.
      12. Kui minikonkursi pakkumuse maksumuses esineb arvutusviga, parandab tellija arvutusvea ja teatab sellest viivitamata pakkujale kirjalikku taasesitamist võimaldavas vormis. Pakkuja vastab tellijale samas vormis 2 tööpäeva jooksul teate saamisest arvates, kas ta on arvutusvea parandamisega nõus. Kui pakkuja arvutusvea parandamisega ei nõustu, lükkab tellija pakkumuse tagasi.
      13. Tellija sõlmib hankelepingu ja tellib teenuse minikonkursil edukaks tunnistatud pakkujalt, keda ei kõrvaldata rhs § 95 alusel ning kes vastab kvalifitseerimistingimustele.
      14. Juhul, kui minikonkursi edukas pakkuja võtab pakkumuse tagasi enne hankelepingu sõlmimist või ei asu hankelepingut tähtaegselt täitma, on tellijal õigus pöörduda pakkuja(te) poole, kelle pakkumus oli pingereas järgmine, ja sõlmida hankeleping ilma uut minikonkurssi läbiviimata ning nõuda edukaks tunnistatud pakkujalt (pingereas esimeselt) sisse hinnavahe võrreldes maksumusega, mille alusel hankeleping sõlmitakse.
      15. Juhul, kui minikonkursi edukas pakkuja ei tagasta enda poolt allkirjastatud hankelepingu 7 päeva jooksul peale tellijapoolse allkirjastatud hankelepingu edastamist pakkujale, on tellijal õigus lugeda pakkumus tagasivõetuks ning pöörduda pakkuja(te) poole, kelle pakkumus oli pingereas järgmine, ja sõlmida hankeleping ilma uut minikonkurssi läbiviimata ning nõuda kahju hüvitamist esialgu edukaks tunnistatud hinnapakkumuse ja järgmise edukaks tunnistatud hinnapakkumuse maksumuse vahe ulatuses ning kõigi võimalike lisakulude ulatuses, mis tellijal tuleb kanda seoses hankelepingu sõlmimisega selle pakkumuse alusel, mis tunnistati edukaks pärast hinnapakkumuste uuesti hindamist, samuti kulutuste ulatuses, mis tulenesid uuest hinnapakkumuste hindamisest.
      16. Juhul, kui pakkuja teavitab vahetult pärast hankelepingu sõlmimist lepingu täitmise võimatusest, on tellijal õigus tellida soovitud töid uut minikonkurssi korraldamata minikonkursil paremusjärjestuselt järgmiselt raamlepingu partnerilt.
      17. Juhul, kui võrdsete pakkumuste esitamise tõttu osutuks minikonkursil edukaks rohkem kui üks pakkumus, kasutatakse eduka pakkumuse väljaselgitamiseks liisuheitmist. Tellija edastab pakkujatele enne liisuheitmist liisuheitmise korra.
      18. Tellija võib tagasi lükata kõik minikonkursil esitatud pakkumused:
          1. kui need on tellija jaoks ebamõistlikult kallid;
          2. kui minikonkursi toimumise ajal on tellijale saanud teatavaks andmed, mis välistavad või muudavad tellija jaoks ebaotstarbekaks minikonkursi lõpuleviimise minikonkursi dokumentides esitatud tingimustel, või hankelepingu sõlmimine etteantud ja mini-konkursi käigus väljaselgitatud tingimustel ei vastaks muutunud asjaolude tõttu tellija varasematele vajadustele või ootustele;
          3. kui langeb ära vajadus minikonkursi järele põhjusel, mis ei sõltu tellijast, või põhjusel, mis sõltub või tuleneb seadusandluse muutumisest, kõrgemalseisvate asutuste haldusaktidest ja toimingutest või RMK nõukogu poolt eelarve muutmisest või muust taolisest korraldusest.
      19. Tellija lükkab tagasi minikonkursil esitatud pakkumuse, mille alusel sõlmitav hankeleping oleks RSanS § 7 lõike 1 alusel tühine.
   5. Minikonkursilt RHS § 95 alusel kõrvaldatud pakkujaga sõlmitud raamlepingu võib tellija samal alusel ennetähtaegselt üles öelda ilma etteteatamistähtaega järgimata.
   6. Tellija jätab endale õiguse sõlmida hankelepingu raamlepingu pooleks oleva vabalt valitud pakkujatega eeldusel, et selliste hankelepingute kogumaksumus ei ületa 20 protsenti kogu raamlepingu maksumusest ja iga sellise hankelepingu maksumus on väiksem kui riigihanke piirmäär.
   7. Hankelepingud sõlmitakse vastavalt hankedokumentide lisas esitatud hankelepingu vormile. Teenus, mida hankelepingu alusel osutatakse, peab olema kooskõlas kõigi kehtivate õigusaktidega, maaparandusseadusega ja selle alusel kehtestatud maaparandussüsteemi ehitusprojekti ekspertiisile esitatavate nõuete ja ekspertiisi tegemise korraga. Raamlepingu hankes ja selle raames läbiviidaval minikonkursil kvalifitseeritud pakkujate puhul eeldatakse nende töötajate erialaste teadmise piisavalt kõrget taset hankega tellitavate teenuste nõuetekohaseks osutamiseks.
   8. Käesoleva hanke raames edaspidi läbiviidavad minikonkursside hankelepingud võivad olla rahastatud erinevate projektide poolt, minikonkursside hankedokumentides tehakse vajadusel selle kohta vastav märge ja esitatakse vajadusel rahastaja poolt nõutavad logod.
3. **Poolte kohustused**
   1. Pakkuja on kohustatud:
      1. osutama raamlepingu esemeks olevaid teenuseid hankelepingus sätestatud tähtajal ja korras;
      2. täitma kõiki raamlepingust ja hankelepingust tulenevaid kohustusi.
   2. Hankija on kohustatud:
      1. maksma tasu hankelepingus ettenähtud tähtaegadel ja korras;
      2. täitma kõiki raamlepingust ja hankelepingust tulenevaid kohustusi.
   3. Pakkuja ei või anda raamlepingust ega hankelepingust tulenevaid õigusi ja kohustusi edasi kolmandatele isikutele ilma hankija kirjaliku nõusolekuta.
   4. Pooled peavad teineteisele teatama kohustuse täitmist takistavast asjaolust ja selle mõjust kohustuse täitmisele viivitamatult takistavate asjaolude ilmnemisel.
4. **Hankija ja pakkujate kontaktisikud ja töökeel**
   1. Hankija kontaktisik raamlepingu ja hankelepingu täitmisel on tel. e-post
   2. Pakkuja kontaktisik on:

, tel. , e-post

* 1. Pakkuja kontaktisik on:

, tel. , e-post

* 1. Pakkuja kontaktisik on:

, tel. , e-post

* 1. Pakkuja kontaktisik on:

, tel. , e-post

* 1. Pakkuja kontaktisik on:

, tel. , e-post

* 1. Pakkuja kontaktisik on:

, tel. , e-post

* 1. Pakkuja kontaktisik on:

, tel. , e-post

* 1. Pakkuja kontaktisik on:

, tel. , e-post

* 1. Pooled edastavad hankelepingute täitmisel teateid omavahelises suhtlemises üksnes ülalnimetatud kontaktisikute kaudu, kui ei ole kokku lepitud teisti.
  2. Lepingu töökeel on eesti keel. Lepingu töökeelena mõistetakse pooltevahelise suhtluse, s.h kirjavahetuse, ja lepingu täitmise käigus koostatavate dokumentide keelt.

1. **Raamlepingu maksumus**
   1. Raamlepingu alusel sõlmitavate hankelepingute maksimaalne kogumaksumus on kuni 1 000 000 (üks miljon) eurot, millele lisandub käibemaks. Tellija ei ole kohustatud tellima töid kogu nimetatud summa ulatuses. Raamlepingu lõplik maksumus kujuneb raamlepingu kehtivuse ajal vastavalt sõlmitud hankelepingute maksumusele.
2. **Vastutus**
   1. Raamlepingu rikkumise eest vastutavad pooled vastavalt raamlepingule, hankelepingule ja õigusaktidele.
   2. Kohustuse rikkumine on vabandatav (koos seadusest tulenevate erisustega), kui pool rikkus kohustust vääramatu jõu tõttu.
   3. Kui vääramatu jõu mõju on ajutine, on kohustuse rikkumine vabandatav üksnes aja vältel, mil vääramatu jõud kohustuse täitmist takistas.
   4. Kui pool tekitab raamlepingu või hankelepingu rikkumisega või mittekohase täitmisega teisele poolele kahju, on ta kohustatud selle hüvitama.
3. **Konfidentsiaalsus** 
   1. Raamlepingu ja hankelepingu sisu on konfidentsiaalne, välja arvatud selle informatsiooni ulatuses, mille avaldamine on ette nähtud seadustes või teistes õigusaktides.
   2. Raamlepinguga ja hankelepinguga seonduva konfidentsiaalse informatsiooni avaldamine kolmandatele isikutele on lubatud vaid teise poole eelneval kirjalikul nõusolekul.
   3. Ilma hankija eelneva kirjaliku nõusolekuta ei anna pakkuja ei reklaami ega muul eesmärgil informatsiooni raamlepinguga seotud asjaolude kohta ei trükis ega muul moel.
4. **Raamlepingu muutmine** 
   1. Poolel pole õigust muuta raamlepingut teiste poolte nõusolekuta.
   2. Igast raamlepingu muudatuse tegemise ettepanekust tuleb teistele pooltele teatada kirjalikult.
5. **Raamlepingu jõustumine ja kehtivus**
   1. Raamleping jõustub ja kõik sellest tulenevad õigused ning kohustused tekivad raamlepingu allakirjutamise hetkest. Raamleping sõlmitakse tähtajaga 48 kuud lepingu sõlmimisest.
   2. Raamleping kehtib kuni selle ja selle alusel sõlmitud hankelepingute nõuetekohase täitmiseni.
   3. Raamleping ja hankeleping kehtib ka iga poole õigusjärglase suhtes.
6. **Raamlepingu lõpetamine**
   1. Raamleping lõpeb:
      1. raamlepingu tähtaja möödumisel või punktis 8.1. toodud maksimaalse kogumaksumuse täitumisel. Kui raamlepingu alusel sõlmitud hankeleping ei ole selleks hetkeks täidetud, kehtivad raamlepingu tingimused sellele hankelepingule kogu hankelepingu kehtivuse aja jooksul;
      2. raamlepingu lõpetamisega hankija ja poole kokkuleppel selle poole osas;
      3. raamlepingust taganemisel või raamlepingu ülesütlemisel seaduses sätestatud alustel ja korral kas kõigi pakkujate või mõne pakkuja suhtes. Minikonkursilt kõrvaldatud pakkujaga sõlmitud raamlepingu võib hankija samal alusel ennetähtaegselt üles öelda ilma etteteatamistähtaega järgimata.
   2. Raamlepingu lõppemisel mistahes põhjusel kohaldatakse ka pärast raamlepingu lõppemist neid raamlepingu sätteid, mis oma olemuse tõttu sätestavad poolte õigusi ja kohustusi pärast raamlepingu lõppemist.
7. **Teadete esitamine**
   1. Lepinguga seotud teated edastatakse telefoni teel või e-kirja teel poole lepingus märgitud e-posti aadressile. Kontaktandmete muutusest on pool kohustatud koheselt informeerima teist poolt.
   2. E-kirja teel edastatud teated peetakse kättesaaduks alates teate edastamisele järgnevast tööpäevast.
   3. Lepingust taganemise või lepingu ülesütlemise avaldused ning lepingu rikkumisel teisele poolele esitatavad nõudekirjad peavad olema kirjalikus vormis. Kirjaliku vormiga on võrdsustatud digitaalselt allkirjastatud elektrooniline dokument. Viimane vorminõue on täidetud ka juhul, kui teade edastatakse e-kirja teel.
8. **Lõppsätted**
   1. Pooled juhinduvad raamlepingu täitmisel Eesti Vabariigis kehtivatest õigusaktidest, eelkõige kohaldatakse raamlepingus reguleerimata küsimustes võlaõigusseaduses vastavalepinguliigi kohta sätestatut.
   2. Raamlepingu muudatused vormistatakse kirjalikult raamlepingu lisana.
   3. Kõik raamlepingu muudatused jõustuvad pärast nende allakirjutamist mõlema poole poolt allakirjutamise momendist või poolte poolt kirjalikult määratud tähtajal.
   4. Raamlepinguga seonduvaid eriarvamusi ja vaidlusi lahendavad pooled eelkõige läbirääkimiste teel. Kui raamlepingust tulenevaid vaidlusi ei õnnestu lahendada poolte läbirääkimistega, lahendatakse vaidlus õigusaktidega sätestatud korras Harju Maakohtus.
   5. Leping on allkirjastatud digitaalselt.

**Poolte andmed ja allkirjad**

**RMK Pakkuja**

|  |  |  |  |
| --- | --- | --- | --- |
| Riigimetsa Majandamise Keskus |  | | |
| Registrikood 70004459 | Registrikood | | |
| Mõisa /3, Sagadi küla, Haljala vald, |  | | |
| 45403 Lääne-Viru maakond | Tel | | |
| Tel 676 7500 | E-post | | |
| E-post [rmk@rmk.ee](mailto:rmk@rmk.ee) |  | | |
| (allkirjastatud digitaalselt) | | (allkirjastatud digitaalselt) |

|  |  |
| --- | --- |
| Margus Reimann |  |